**Kort omtale av punktene på planen for videre arbeid etter 1.1.2024**

**Videreutvikling av funksjonalitet i gjenstandsbasen**

I arbeidet med aksesjon har vi diskutert hva som kan gjøres innenfor prosjektperioden og hva som må utsettes. Det vil være tilsvarende for de andre delene. Erfaringen viser også at det vil være ønsker om ny / endret funksjonalitet når løsningen tas i bruk. Eksempler er nye forslag fra brukerne av Numismatikk og etnografi, og at vi fortsatt har nye forslag til endringer i den gamle gjenstandsbasen (som jo ikke blir gjennomført). Det vil derfor hvert år være behov for tid til å gjøre slike tilpasninger.

**Magasinmodul**

Magasinmodulen er en frittstående modul. Det er nødvendig å skrive den om slik at den kan integreres i den nye løsningen, og det er behov for utvidet funksjonalitet - særlig når det gjelder muligheter for søk og visning.

**Oppdatering av stedsbasen (fylkesinndeling)**

Fylkesinndelingen endres igjen fra 1.1.2024 - Viken, Vestfold og Telemark og Troms og Finnmark fylker deles igjen. Stedstabellen skal oppdateres med nye verdier.

**Analyser (endring av analysemodulen)**

Det er nå en enkel løsning for registrering av hendelsen Analyse i gjenstandsbasen, og det er en egen, frittstående analysemodul. Den frittstående analysemodulen virker kompleks fordi den omfatter mange analysemetoder som er aktuelle for naturhistorie. Den er lite i bruk, ikke integrert med gjenstandsbasen, og søkemulighetene er begrensede. Diskusjonen i gruppa tilsier at vi vil ha en enklere hendelse for analyser, egnet for kulturhistoriske samlinger. Et hovedmål vil være å ha oversikt over hvilke gjenstander som er undersøkt med hvilke analysemetoder, og gjerne opplysninger om resultat eller hvor resultatene kan finnes.

**DAMS (mediebase) (2D, 3D, lyd, video)**

En ny løsning for mange ulike filformater, tidligere omtalt som mediebase eller fotobase,

**Topark**

topark-basen er i bruk i Bergen og Trondheim. En videreføring bør se på alle museenes behov.

**Videre integrering med ADED**

ADED (Archaeological Digital Excavation Documentation) har utgravningsdokumentasjon, og videre integrering med gjenstandsbasene vil gjøre katalogiseringsarbeidet mer effektivt og materialet tilgjengelig på nye måter.

**Drift UniMus:Kultur**

Det er et konstant behov for drift av UniMus:Kultur-basene – oppdatering av programvare, sikkerhetssertifikater på serverne mm.

**Drift ADED**

Det er et konstant behov for drift av ADED – oppdatering av programvare, sikkerhetssertifikater på serverne mm. ADED driftes som del av UniMus:Kultur-samarbeidet. Fagforum for Feltdokumentasjon følger opp utvikling av ADED.

**Drift MUSIT-applikasjoner**

Det er et konstant behov for drift av MUSIT-applikasjonene så lenge MUSITs mediebase (fotobase) og topark er i bruk.